cyanic-selkie/wikianc huggingface dataset:
Επίθεση στο Περλ Χάρμπορ
Ιστορικό πλαίσιο
thumb|Ο [[Φραγκλίνος Ρούζβελτ (το 1933)]] Είναι γεγονός ότι από το τέλος του Α' Π.Π. οι Αμερικανοί είχαν πάψει να ενδιαφέρονται για τα διάφορα τεκταινόμενα στην Ευρώπη και αλλού διατηρώντας την πεποίθηση ότι η κυβέρνησή τους έπρεπε να φροντίζει μόνο για τις δικές τους υποθέσεις ακολουθώντας μια πολιτική ουδετερότητας. Παρότι μια ειδική έρευνα που είχε κάνει η αμερικανική Γερουσία, το 1930, είχε αποκαλύψει τα τεράστια κέρδη που είχαν αποκομίσει κατά την πρώτη παγκόσμια σύγκρουση, τραπεζίτες, εργοστασιάρχες πολεμικού υλικού και άλλοι, κοινώς λεγόμενοι «έμποροι πολέμου», μία νέα έρευνα του Ινστιτούτου Γκάλλοπ που έγινε στις ΗΠΑ τον Απρίλιο του 1937, το 70% των ερωτηθέντων θεωρούσε λάθος την αμερικανική επέμβαση στον πόλεμο 1914-1918. Έτσι οι αρνητικοί αυτοί παράγοντες υποχρέωσαν το Κογκρέσο, επί 2ης προεδρίας Φ. Ρούζβελτ, να φθάσει στο σημείο το 1935-1937, να ψηφίσει τον περίφημο «νόμο περί ουδετερότητας» ο οποίος απαγόρευε πλέον την πώληση όπλων και πολεμοφοδίων και τη χορηγία πιστώσεων σε εμπόλεμες χώρες, ανεξάρτητα αν προβαίνουν σε επίθεση ή δέχονται επίθεση. Ο νόμος αυτός αντικαταστάθηκε με νεότερο στις 29 Απριλίου του 1937 που επικύρωνε μια σειρά περιορισμών σε εμπορικές σχέσεις ενώ παράλληλα εισήγαγε και επικύρωνε τον όρο «Cash and Carry» (= πλήρωσε και πάρ' το), που ουσιαστικά επέτρεπε σε εμπόλεμες χώρες ν΄αγοράζουν από τις ΗΠΑ τοις μετρητοίς (εκτός από όπλα και πολεμοφόδια) αναλαμβάνοντας οι ίδιες τη μεταφορά τους. Στις 6 Οκτωβρίου του ίδιου έτους (1937) η Γουώλλ Στρητ Τζόρναλ έγραφε «''Πρέπει να πάψουμε επιτέλους ν΄ ανακατευόμαστε στις ξένες υποθέσεις. Η Αμερική επιθυμεί ειρήνη''». Την πολιτική αυτή του «απομονωτισμού» φέρεται να ακολουθούσε και ο πρόεδρος Ρούζβελτ ακόμα και στους προεκλογικούς του λόγους για τη τρίτη θητεία το 1940 δεσμευόμενος μεταξύ άλλων: «''Μιλώ σε σας, μητέρες και πατέρες, και θέλω να σας διαβεβαιώσω για ένα μόνο πράγμα. Το έχω ήδη ξαναπεί, θα το ξαναπώ όμως και πάλι, και πάλι, και πάλι. Δεν θα στείλουμε ποτέ τα παιδιά σας για να πολεμήσουν σε ξένους πολέμους''». Και όμως ο Πρόεδρος Ρούζβελτ απεργαζόταν ήδη τον αμερικανικό επεμβατισμό από το 1939, απορρίπτοντας έτσι τον απομονωτισμό, που αργά ή γρήγορα με την πολιτική του, θα προκαλούσε οπωσδήποτε κάποια επίθεση από τα «ολοκληρωτικά» κράτη.
Οι Αμερικανοί δεν περίμεναν να τους επιτεθούν οι Ιάπωνες, επειδή πίστευαν ότι τα πλοία τους δεν ήταν ευάλωτα σε τορπίλες, αφού τα νερά ήταν ρηχά. Το πρόβλημα έλυσε ο άνθρωπος που είχε αναλάβει τη σχεδίαση της επίθεσης, πλωτάρχης Μινόρου Γκέντα, ο οποίος πέτυχε να κατασκευάσει τορπίλες με ειδικά πτερύγια, τα οποία τις εμπόδιζαν να πλήξουν τον βυθό. Έτσι, οι Αμερικανοί υπέστησαν στρατηγικό και τακτικό αιφνιδιασμό.
Η προετοιμασία
Για την επίτευξη του στόχου ο Γιαμαμότο κρίνει ότι απαιτείται πολύ προσεκτική προετοιμασία και άριστη εκπαίδευση των αεροπόρων που θα συμμετάσχουν. Επιλέγεται, ως τόπος εκπαίδευσης, η ακτή της Καγκοσίμα (Kagoshima Bay) λόγω των ομοιοτήτων που παρουσιάζει με το Περλ Χάρμπορ. Οι πιλότοι εκπαιδεύονται εντατικά, ωστόσο παρουσιάζεται μια τεχνική δυσχέρεια: Η απόφαση συμμετοχής τορπιλοβόλων αεροπλάνων είναι ήδη ειλημμένη, αλλά μια τορπίλη που ρίπτεται από αεροπλάνο βυθίζεται κατά 20 μέτρα και ύστερα ανεβαίνει καθώς πλησιάζει το στόχο της. Το Περλ Χάρμπορ όμως έχει μόνο 12 μέτρα βάθος. Κατά συνέπεια οι τορπίλες δεν θα πλήξουν στόχους, αλλά θα «καρφωθούν» στο βυθό. Την επίλυση του προβλήματος αναλαμβάνει ο πλωτάρχης Μινόρου Γκέντα. Με υπόδειξή του, κατασκευάζονται τορπίλες με ειδικά πτερύγια ανάσχεσης της βύθισης, οι οποίες έγινε δυνατό να παραδοθούν μόλις δύο ημέρες πριν την αναχώρηση του στόλου. Η επιτυχία τους δεν είναι ιδιαίτερα εξασφαλισμένη, καθώς δεν υπήρχε επαρκής χρόνος για δοκιμές. Η πράξη, ωστόσο, έδειξε ότι η σχεδίαση ήταν απόλυτα επιτυχής.
Από την πλευρά των Αμερικανών δεν υπάρχει η παραμικρή ανησυχία. Η αμερικανική διοίκηση θεωρεί ότι η Χαβάη απέχει πολύ από τις ιαπωνικές βάσεις, ώστε οι Ιάπωνες να τολμήσουν εναντίον της οποιαδήποτε επιθετική ενέργεια. Ως συνέπεια, δεν τοποθετούν τα ανθυποβρυχιακά δίκτυα ούτε απλώνουν επάνω από τη βάση το φράγμα αεροστάτων. Το τελευταίο γίνεται ύστερα από παραίνεση του Γενικού Επιτελείου, που συνιστά να αποφεύγεται η λήψη μέτρων που θα μπορούσαν να ανησυχήσουν τον αμερικανικό πληθυσμό. Τα σκάφη, όπως συνηθίζεται, είναι ελλιμενισμένα το Σαββατοκύριακο, ώστε να μη στερηθούν οι Αμερικανοί ναύτες την έξοδό τους. Η αντιαεροπορική άμυνα δεν ενισχύεται (είναι, βέβαια, επαρκής για την αντιμετώπιση αεροπορικής επίθεσης) ούτε καμουφλάρονται οι εγκαταστάσεις της βάσης, τα αεροδρόμια ή οι δεξαμενές καυσίμων. Κανείς δεν υποπτεύεται ότι ένα ιαπωνικό κατασκοπευτικό δίκτυο μεταδίδει πληροφορίες υπό μορφή καθημερινών προγραμμάτων τοπικού ραδιοφωνικού σταθμού. Η βάση συνεχίζει την ειρηνική της ζωή με βάση το σκεπτικό «αυτό δεν πρόκειται να συμβεί σε μένα!» («It will not happen to me!»). Έτσι, ο ναύαρχος Χάσμπαντ Κίμελ (Husband E. Kimmel) και ο στρατηγός Γουόλτερ Σορτ (Walter C. Short) δεν έχουν λάβει κανένα απολύτως μέτρο για την προστασία της βάσης, εκτός από την επαύξηση της επαγρύπνησης εναντίον δολιοφθορών από τον εντόπιο ιαπωνικής καταγωγής πληθυσμό. Η κατοπινή παραπομπή τους σε Στρατοδικείο δεν θα αποκαλύψει παρά μόνο την άγνοια της αμερικανικής ηγεσίας προς τα διεθνώς τεκταινόμενα της εποχής.
Οι Αμερικανοί έχουν, ωστόσο, ένα σοβαρό στρατηγικό πλεονέκτημα: Έχουν καταφέρει να αποκρυπτογραφήσουν τον ιαπωνικό κώδικα ανταλλαγής μηνυμάτων. Με τον τρόπο αυτό η Ουάσιγκτον πληροφορείται την επίθεση, όταν, όμως, στέλνει το σήμα συναγερμού στο Περλ είναι ήδη αργά. Διαθέτουν, επίσης, ραντάρ. Η δυσπιστία, όμως, των αξιωματικών προς την νέα αυτή εφεύρεση είναι τόση, ώστε η προειδοποίηση της επίθεσης από το ραντάρ απλά αγνοήθηκε, όπως επισημαίνεται πιο κάτω. Επίσης, υπήρξε μία σειρά από παθολογίες και εμπόδια στον τομέα των υπηρεσιών πληροφοριών, που οδήγησαν στον αιφνιδιασμό. Ένα από αυτά ήταν η «στεγανοποίηση», δηλαδή ο περιορισμός της πρόσβασης στα δεδομένα. Το ναυτικό θεωρούσε το πεζικό κατώτερο και δεν του έδινε τις απαραίτητες πληροφορίες. Κυριαρχούσε το σκεπτικό «need to know», δηλαδή «θα μάθεις μόνον ό,τι είναι απαραίτητο».
Η επίθεση
Η επίθεση προγραμματίζεται να διεξαχθεί στις 7 Δεκεμβρίου 1941, ημέρα Κυριακή. Την επιχείρηση αναλαμβάνει η 1-η μοίρα αεροπλανοφόρων του Ιαπωνικού στόλου με επικεφαλής τον Ναύαρχο Τσουίτσι Ναγκούμο. Η δύναμή του περιλαμβάνει έξι αεροπλανοφόρα (Ακάγκι, Κάγκα, Χιριού, Σοριού, Σοκακού, Ζουϊκακού), τα οποία μεταφέρουν, συνολικά, 423 αεροσκάφη, καταδιωκτικά, βομβαρδιστικά οριζοντίου επιθέσεως και καθέτου εφορμήσεως καθώς και βομβαρδιστικά μεταποιημένα σε τορπιλοβόλα. Επικεφαλής αυτής της αεροπορικής δύναμης είναι ο πλοίαρχος Μιτσούο Φουσίντα. Περιλαμβάνει, επίσης δύο θωρηκτά,τρία καταδρομικά, εννέα αντιτορπιλικά καθώς και οκτώ πετρελαιοφόρα σκάφη, τα οποία είναι μεν απαραίτητα, επιβάλλουν όμως σχετικά βραδεία πορεία. Έξι από τα μεγαλύτερης ακτίνας δράσης υποβρύχια της μοίρας μεταφέρουν πέντε «υποβρύχια τσέπης», με πλήρωμα δύο ανδρών το καθένα και δύναμη πυρός από δύο μικρές τορπίλες, ώστε στο αεροπορικό όπλο εναντίον της βάσης να προστεθεί και το υποβρύχιο.
Ο στόλος ξεκινά από την Ιαπωνία στις 2 Δεκεμβρίου 1941. Έχει αποφασιστεί, για την αποφυγή επισήμανσής του, να ακολουθηθεί πορεία από τη βόρεια πλευρά του Ειρηνικού, η οποία είναι σχεδόν έρημη από σκάφη. Αυτό έχει ως συνέπειες τη δυσχερέστατη πορεία των σκαφών λόγω των πολύ κακών καιρικών συνθηκών και την εξασφάλιση της απόλυτης μυστικότητας της πορείας του: Οι Αμερικανοί δεν καταφέρνουν να εντοπίσουν τον ιαπωνικό στόλο ούτε όταν αυτός έχει πλέον λάβει πορεία προς Ιαπωνία: Αγνοούν πώς κατάφερε να προσεγγίσει το Περλ και να επιστρέψει αλώβητος στη βάση του. Οι εντολές του Ναγκούμο ορίζουν ότι αν ανακαλυφθεί η μοίρα 4 ημέρες πριν την επίθεση, οφείλει να ματαιώσει την αποστολή. Αν ανακαλυφθεί 2 ή 3 ημέρες πριν, θα αποφασίσει ο ίδιος αν θα την εκτελέσει ή όχι και αν ανακαλυφθεί σε λιγότερο από 2 ημέρες πριν, θα την εκτελέσει ανεξάρτητα από την επισήμανσή του. Τον πραγματικό στόχο της αποστολής γνωρίζουν μόνον τα πληρώματα των αεροσκαφών και, φυσικά, ο Ναύαρχος και το επιτελείο του. Η πορεία του στόλου δεν επισημαίνεται, αλλά εν πλω φθάνουν δύο σήματα από τον ραδιοφωνικό - κατασκοπευτικό σταθμό: Το ένα διευκρινίζει το ανεμπόδιστο, από φράγμα αεροστάτων, της προσέγγισης των αεροπλάνων. Το άλλο προκαλεί αντιπαράθεση μεταξύ Ναγκούμο και Φουσίντα: Τα αεροπλανοφόρα Σαρατόγκα, Λέξιγκτον και Εντερπράιζ, κύριος στόχος της επίθεσης, δεν βρίσκονται πλέον στο Περλ: Το τελευταίο επισκευάζεται στο Σαν Ντιέγκο, τα άλλα δύο παραδίδουν αεροπλάνα σε άλλες αμερικανικές βάσεις του Ειρηνικού. Ο Φουσίντα θεωρεί ότι ο κύριος στόχος της επίθεσης δεν υφίσταται πλέον και προτείνει την ματαίωση της επιχείρησης. Ο Ναγκούμο, ωστόσο, θεωρεί ότι οκτώ θωρηκτά, τρία καταδρομικά, τέσσερα αντιτορπιλικά και πολλά βοηθητικά σκάφη παραμένουν αξιολογότατος στόχος, καθώς τα αεροπλανοφόρα θα στερηθούν την απαραίτητη υποστήριξη από σκάφη επιφανείας, αν δοκιμάσουν να αναλάβουν δραστηριότητα. Η πορεία δεν ανακόπτεται. Ο Ναγκούμο, δύο μέρες πριν την άφιξη της μοίρας στο προκαθορισμένο σημείο αποκαλύπτει στους ναυτικούς τον πραγματικό στόχο της αποστολής. Επικρατεί πολύ μεγάλος ενθουσιασμός.
Στο μεταξύ τα «υποβρύχια τσέπης» φθάνουν στο Περλ. Έφεδρος σημαιοφόρος της ναρκοθέτιδας «Κόντορ» επισημαίνει ένα από αυτά και ειδοποιεί το σκάφος περιπολίας - έχει βάρδια το αντιτορπιλικό «Γουόρντ». Αυτό, ωστόσο, δεν καταφέρνει να εντοπίσει το άγνωστο υποβρύχιο και εγκαταλείπει την προσπάθεια, αφού ο κυβερνήτης του υποθέτει ότι ο σημαιοφόρος στο «Κόντορ» έσφαλε.
Το πρώτο κύμα ολοκληρώνει το έργο του και σε δυάδες ή τριάδες τα αεροσκάφη αποχωρούν για να τα διαδεχθεί το δεύτερο κύμα, στο οποίο δεν περιλαμβάνονται τορπιλοβόλα. Επικεφαλής του δεύτερου κύματος είναι ο υπαρχηγός του Φουσίντα, Σικεγκάζου Σιμαζάκι. Οι δυσκολίες του δεύτερου αυτού κύματος είναι πολύ μεγαλύτερες, καθώς ο ουρανός καλύπτεται από σύννεφα καπνού από την κατεστραμμένη βάση και τα καιόμενα σκάφη. Παράλληλα, η αντιαεροπορική άμυνα έχει αρχίσει τη δράση της - αν και πάσχει από έλλειψη πυρομαχικών: Για λόγους ασφαλείας, όπως συμβαίνει σε καιρό ειρήνης, τα πυρομαχικά βρίσκονται όχι κοντά στα πυροβόλα, αλλά στις αποθήκες και (πολύ λίγα) αμερικανικά αεροπλάνα έχουν απογειωθεί για την αντιμετώπιση του εισβολέα. Αυτοί οι παράγοντες συντελούν ώστε το δεύτερο κύμα να μην έχει τα εντυπωσιακά αποτελέσματα του πρώτου: Ολοκληρώνει, απλά, τις ζημίες στα σκάφη και αφήνει μια από τις πλέον βασικές εγκαταστάσεις, αυτή των καυσίμων (την επιλεγόμενη «φάρμα δεξαμενών», tank farm) ανέπαφη. Τα αεροσκάφη εξαντλώντας τις βόμβες τους αποχωρούν. Οι απώλειές τους, είναι απίστευτα ελαφρές: 9 καταδιωκτικά, 15 βομβαρδιστικά κάθετης εφόρμησης και 5 τορπιλοβόλα (σύνολο ανδρών 55), όταν το Τόκιο υπολόγιζε ότι η αποστολή θα εθεωρείτο επιτυχής με την απώλεια του 50% των αεροσκαφών και του 30% των πλοίων.
Με την επιστροφή των αεροπλάνων στη μοίρα γίνεται απολογισμός της επιχείρησης από τον Φουσίντα, ο οποίος, έχοντας επισημάνει την ακεραιότητα στόχων όπως η «tank farm» προτείνει τον ανεφοδιασμό των αεροπλάνων και την εξαπόλυση τρίτου κύματος επίθεσης. Όμως ο Ναγκούμο είναι υπερβολικά σώφρων: Τα σκάφη των ΗΠΑ καταστράφηκαν, οι ίδιες απώλειες είναι ελάχιστες, δεν υπάρχουν λόγοι να επαυξηθούν για στόχους χωρίς μεγάλη αξία. Ο Φουσίντα προτείνει να προηγηθεί αναγνώριση της ευρύτερης περιοχής για να εντοπισθούν τα αεροπλανοφόρα, όμως ο Ναγκούμο έχει πάρει την απόφασή του και έχει ήδη δώσει την εντολή στη μοίρα να ανακρούσει πρύμνα. Οι διαμαρτυρίες και οι προτάσεις του Φουσίντα δεν τον μεταπείθουν και η μοίρα παίρνει το δρόμο της επιστροφής.
Απώλειες
Τα σκάφη που βρέθηκαν στο Περλ Χάρμπορ τη στιγμή της επίθεσης ήταν τα εξής : thumb|right|Το θωρηκτό West Virginia βαριά κτυπημένο. Θα βυθιστεί λίγο αργότερα.
Αντιτορπιλικά
Ζημιές υπέστησαν επίσης και όλα τα βοηθητικά σκάφη και σκάφη συνοδείας που βρίσκονταν στο Περλ.
Λοιπές απώλειες
Καταστράφηκαν επί του εδάφους 92 αεροσκάφη του αμερικανικού ναυτικού, 31 έπαθαν ζημιές, ενώ καταστράφηκαν και 77 αεροσκάφη του αμερικανικού στρατού και άλλα 128 υπέστησαν ζημίες. Ουσιαστικά, η αεροπορική δύναμη στον Ειρηνικό είχε απομείνει με ελάχιστες δυνάμεις, που απέτρεπαν τη συμμετοχή της σε μεγάλες επιχειρήσεις.
Σε ανθρώπινες ζωές, οι ΗΠΑ θρήνησαν 2.500 περίπου νεκρούς και είχαν, επίσης, περισσότερους από 1.000 τραυματίες. Οι Ιάπωνες είχαν συνολικά 64 νεκρούς (55 αεροπόρους και εννέα από τα υποβρύχια τσέπης).
Πολιτικές συνέπειες
Τα πολιτικά αποτελέσματα της επίθεσης ήταν κατά πολύ σημαντικότερα από τα στρατιωτικά/στρατηγικά. Η επίθεση αυτή προκάλεσε ισχυρότατο κύμα αγανάκτησης στις ΗΠΑ. Ο Πρόεδρος Φραγκλίνος Ρούζβελτ εκφωνεί έναν από τους πλέον διάσημους λόγους του, στηλιτεύοντας την άνανδρη επίθεση με τη φράση «...a date which will live in infamy» («η ημέρα αυτή θα καταγραφεί ως ημέρα ντροπής στην Ιστορία»). Η φράση του Προέδρου απηχεί το λαϊκό αίσθημα: Οι Αμερικανοί αποκαλούν τους Ιάπωνες «yellow bastards» και η κοινή γνώμη, που πριν μερικές ώρες ήταν κατά οποιασδήποτε εμπλοκής σε εχθροπραξίες, τώρα μεταστρέφεται και ζητά την κήρυξη πολέμου στην Ιαπωνία. Αφουγκραζόμενος το λαϊκό αίσθημα, ο Πρόεδρος κηρύσσει αυθημερόν τον πόλεμο στην Ιαπωνία (μερικές ημέρες αργότερα, στις 11 Δεκεμβρίου, θα κάνει το ίδιο και στη Γερμανία) και η απόφασή του επικυρώνεται με μία μόνο ψήφο κατά (της Τζάνετ Ράνκιν, Γερουσιαστού της Μοντάνα) από την Γερουσία. Η πολιτική αυτή απόφαση είναι από μόνη της πολύ σημαντική: Ανατρέπει τα μέχρι τότε δεδομένα του Β΄ Παγκόσμιου Πολέμου, αφού εισάγει σε αυτόν την μεγαλύτερη, σε οικονομική ισχύ, χώρα του πλανήτη. Ασφαλώς θα χρειάζονταν πολλοί μήνες ακόμη για την εμπλοκή των ΗΠΑ στον Πόλεμο. Η ιαπωνική ενέργεια τις έθεσε σε αυτόν, βγάζοντάς τις από τον απομονωτισμό, τον οποίο επιθυμούσε η ευρεία μάζα του πληθυσμού μέχρι τις 7 Δεκεμβρίου. Η είσοδος των ΗΠΑ στον πόλεμο ενθουσιάζει τον Βρετανό Πρωθυπουργό, Ουίνστον Τσώρτσιλ, ο οποίος στήριζε την πολιτική και τις ελπίδες του στην είσοδο των ΗΠΑ στη σύρραξη. Αντίθετα, στη Γερμανία η είσοδος των ΗΠΑ στον Πόλεμο γίνεται δεκτή με σκεπτικισμό και εκνευρισμό: Ο Χίτλερ και οι περί αυτόν - και ιδιαίτερα ο Γκέρινγκ - δεν θεωρούν τις ΗΠΑ σημαντική στρατιωτική δύναμη. Ο Γκέρινγκ δηλώνει «Δεν υποτιμώ τους Αμερικανούς. Είναι ασυναγώνιστοι στην κατασκευή ξυριστικών λεπίδων. Μην ξεχνάτε, ωστόσο, ότι η λέξη "bluff" (μπλόφα) είναι το κλειδί της κοινωνίας τους...». Η γερμανική ηγεσία, ωστόσο, δεν παραβλέπει ότι οι ΗΠΑ θα είναι αρωγός, έστω και οικονομικός, της Βρετανίας, άρα απομακρύνεται η δυνατότητα να καταβληθεί ο έσχατος εχθρός σε σύντομο χρονικό διάστημα.
Στην Ιαπωνία η μοίρα του Ναγκούμο γίνεται δεκτή με ενθουσιώδεις εκδηλώσεις. Ογδόντα εκατομμύρια άτομα παραληρούν για την μεγάλη νίκη, ο Φουσίντα γίνεται εθνικός ήρωας και ο Αυτοκράτωρ απαιτεί να τον δεχθεί σε ακρόαση κατά παράβαση του πρωτοκόλλου (ο Φουσίντα είναι ταπεινής καταγωγής). Ο πολεμικός παροξυσμός φθάνει στο αποκορύφωμά του. Ένας άνθρωπος μόνον παραμένει βλοσυρός: Ο ίδιος ο δημιουργός της επιχείρησης Γιαμαμότο. Σε σχετικές ερωτήσεις των συνεργατών του απαντά ότι δεν είναι ευχαριστημένος. Τα αεροπλανοφόρα, ο κύριος στόχος της επιχείρησης δεν επλήγησαν. Οι ΗΠΑ αντέδρασαν με μεγαλύτερη ταχύτητα και βιαιότητα από όση αναμενόταν. Εν τούτοις, η Ιαπωνία είχε επιτύχει τον στόχο που είχε θέσει, σχεδιάζοντας την επίθεση: Είχε κερδίσει τον χρόνο που της ήταν απαραίτητος για να επεκτείνει την Αυτοκρατορία της στην νοτιοανατολική Ασία, χωρίς να χρειαστεί να εμπλακεί σε μάχες με τις ΗΠΑ. Μπόρεσε, έτσι, να καταλάβει ανενόχλητη τις Φιλιππίνες, την Ινδονησία και όλες τις περιοχές που θεωρούσε απαραίτητες για να επιτύχει τον μακροπρόθεσμο στόχο της, την αυτονομία της σε πλουτοπαραγωγικές περιοχές και πρώτες ύλες. Αποδείχθηκε, όμως, ότι η άποψη του Φουσίντα για εξαπόλυση τρίτου κύματος ήταν, στρατηγικά, ορθότερη της άποψης που επέβαλε ο Ναγκούμο: Πριν περάσουν έξι μήνες, οι ΗΠΑ επιφέρουν την πρώτη ήττα στις ιαπωνικές δυνάμεις, στη Ναυμαχία του Μίντγουεϊ, και ανατρέπουν τη στρατηγική κατάσταση στον Ειρηνικό. Αν το τρίτο κύμα, που είχε προτείνει ο Φουσίντα, είχε εξαπολυθεί και επιτύχει τον στόχο του, οι ΗΠΑ θα είχαν αναγκασθεί να εγκαταλείψουν όλες τις βάσεις τους στον Ειρηνικό και να αποσυρθούν στη δυτική ακτή της χώρας τους, αυξάνοντας κατά 2.200 μίλια την απόστασή τους από το θέατρο επιχειρήσεων της Ιαπωνίας.
Πηγές
Κατηγορία:Ιστορία των Ηνωμένων Πολιτειών Κατηγορία:Στρατιωτικές Επιχειρήσεις του Β' Παγκοσμίου Πολέμου στον Ειρηνικό Ωκεανό Κατηγορία:Χαβάη
Ιμαμκουλουμπεϊλί (Αγκτζαμπάντι)
Το Ιμαμκουλουμπεϊλί είναι χωριό και δήμος της επαρχίας Αγκτζαμπάντι του Αζερμπαϊτζάν. Έχει πληθυσμό 1.022 κατοίκους. Βρίσκεται στο νότιο μέρος της χώρας, και στο βορειοδυτικό μέρος της επαρχίας Αγκτζαμπάντι.
Κατηγορία:Κατοικημένες περιοχές στην Επαρχία Αγκτζαμπάντι
Φούσα-Κρούγια
Η Φούσα-Κρούγια (Fushë-Krujë) είναι πόλη στον νομό Δυρραχίου της Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Κρούγια. Ο πληθυσμός κατά την απογραφή του 2011 ήταν 18.477. Η πόλη έγινε ευρύτερα γνωστή λόγω της επίσκεψης του προέδρου των ΗΠΑ Τζορτζ Μπους την Κυριακή 10 Ιουνίου 2007. Στην περιοχή της Φούσα-Κρούγιε έλαβε επίσης χώρα μία γνωστή μάχη του Σκεντέρμπεη. Η Σότε Γκαλίτσα, Κοσοβάρα επαναστάτρια, πέθανε στην πόλη το 1927.
Στη Φούσια-Κρούγια λειτουργεί εργοστάσιο τσιμέντου της Antea Cement Sh.A., θυγατρικής της ελληνικής εταιρείας Τσιμέντα ΤΙΤΑΝ. Ακόμη λειτουργεί παρόμοιο εργοστάσιο της Seament Group. Στην πόλη υπάρχει σημαντικό μοναστήρι μπεκτασήδων (τεκές).
Παραπομπές
Κατηγορία:Πόλεις της Αλβανίας
Κουαουτιτλάν Ισκάγι
Το Κουαουτιτλάν Ισκάγι (ισπ. Cuautitlán Izcalli ) είναι πόλη και δήμος στη Πολιτεία του Μεξικού. Ο δήμος Κουαουτιτλάν Ισκάγι δημιουργήθηκε στη δεκαετία του '70. Το όνομα προέρχεται από την γλώσσα Νάουατλ και σημαίνει «σπίτι σου ανάμεσα στα δέντρα».
Η πόλη του Κουαουτιτλάν Ισκάγι είναι η έκτη πιο πολυπληθής πόλη στη Πολιτεία, με 477.872 κατοίκους σύμφωνα με την απογραφή του 2010. Ο δήμος είχε την ίδια περίοδο 498.021 κατοίκους.
Εξωτερικοί σύνδεσμοι
Κατηγορία:Πόλεις του Μεξικού
Πολωνική γλώσσα
Τα πολωνικά (polski, język polski, polszczyzna) είναι η επίσημη γλώσσα της Πολωνίας. Τα Πολωνικά είναι ο βασικός εκπρόσωπος του Λεχιτικού κλάδου των Δυτικών Σλαβικών γλωσσών. Έχουν την καταγωγή τους στις περιοχές της σημερινής Πολωνίας από διάφορες τοπικές Δυτικές Σλαβικές διαλέκτους.
Δια μέσου της ιστορίας, τα Πολωνικά έχουν λάβει καθεστώς κοινής γλώσσας (λίνγκουα φράνκα) σε μεγάλες περιοχές της Κεντρικής και Ανατολικής Ευρώπης, κυρίως λόγω της πολιτικής, επιστημονικής, πολιτιστικής και στρατιωτικής επίδρασης της Πολωνο-Λιθουανικής Κοινοπολιτείας. Αν και πλέον δεν είναι τόσο δημοφιλή εξαιτίας κυρίως της επίδρασης της Ρωσικής γλώσσας, η οποία άρχισε να την υποκαθιστά ως λίνγκουα φράνκα από τον 19ο αιώνα και έπειτα, μερικές φορές ομιλείται ακόμη ή τουλάχιστον είναι κατανοητή στις δυτικές συνοριακές περιοχές με την Ουκρανία, τη Λευκορωσία και τη Λιθουανία ως δεύτερη γλώσσα.
Ιστορία
Από το 1945, ως αποτέλεσμα της μαζικής εκπαίδευσης και των μαζικών μεταναστεύσεων, τα πρότυπα Πολωνικά έχουν γίνει πολύ περισσότερο ομογενή, αν και τοπικές διάλεκτοι ανθίστανται, ιδιαίτερα στις νότιες και νοτιο-δυτικές λοφώδεις περιοχές, που συνορεύουν με της Δημοκρατίες της Τσεχίας και της Σλοβακίας. Στις δυτικές και βόρειες περιοχές, η παλαιότερη γενιά μιλεί μία διάλεκτο Πολωνικών χαρακτηριστική των παλαιότερων ανατολικών επαρχιών.
Επιδράσεις ξένων γλωσσών
Η πολωνική γλώσσα προέρχεται κατά κύριο λόγο από σλαβικές διαλέκτους. Σιγά-σιγά άρχισε να επηρεάζεται και από άλλες γλώσσες. Τα παλαιότερα δάνεια είναι ιρανικά και γοτθικά. Κατά το Μεσαίωνα ήρθε ένα κύμα δανείων από τα τσεχικά και τα λατινικά, κυρίως λέξεων σχετικών με τη θρησκεία και τα έθιμα, και από τα γερμανικά, κυρίως λέξεων σχετικών με την οικονομία, τη διοίκηση και το κτίσιμο. Τον 16ο αιώνα υπάρχουν συχνές επιρροές από τα Ιταλικά και τα Γαλλικά. Παράλληλα υπήρξε και εισροή δανείων από την ελληνική γλώσσα, συνήθως υπό την εκλατινισμένη μορφή των λέξεων. Τον 19ο αιώνα παρατηρείται εισαγωγή τεχνολογικών, γραφειοκρατικών και πολιτικών όρων από τις χώρες που διαμέλισαν την Πολωνία (Γερμανία, Ρωσία). Τον 20ό αιώνα παρατηρείται εισαγωγή λέξεων από τα αγγλικά, ειδικά στην τεχνολογία και την επιστήμη.
Ταξινόμηση
Η Πολωνική γλώσσα είναι η πιο ευρέως ομιλουμένη από την υποκατηγορία των Λεχιτικών γλωσσών των Σλαβικών γλωσσών που περιλαμβάνει τα Κασουβικά (τη μόνη επιζώσα διάλεκτο της Πομερανικής γλώσσας) και της εκλιπούσας Πολαβικής γλώσσας. Οι τρεις γλώσσες μαζί με τα Άνω και Κάτω Σορβικά, τα Τσεχικά και τα Σλοβακικά, ανήκουν στον Δυτικό κλάδο των Σλαβικών γλωσσών.
Γεωγραφική κατανομή
Τα Πολωνικά ομιλούνται βασικά στην Πολωνία. Μάλιστα, η Πολωνία είναι μία από τις πιο ομοιογενείς Ευρωπαϊκές χώρες ως προς τη μητρική γλώσσα, αφού περίπου το 97% των Πολωνών κατοίκων δηλώνουν την Πολωνική ως τη μητρική τους γλώσσα. Μετά τον Δεύτερο Παγκόσμιο Πόλεμο οι πρώην Πολωνικές περιοχές που προσαρτήθηκαν από τη Σοβιετική Ένωση κατείχαν μεγάλο ποσό Πολωνικού πληθυσμού που δεν ήταν πρόθυμος ή δεν είχε τη δυνατότητα να μεταναστεύσει στη μετά το 1945 Πολωνία και ακόμη και σήμερα Πολωνικής εθνικότητας κάτοικοι στη Λιθουανία, τη Λευκορωσία και την Ουκρανία αποτελούν μεγάλες μειονότητες. Στη Λιθουανία το 9% του πληθυσμού δήλωσαν την Πολωνική ως τη μητρική τους γλώσσα. Είναι κατά πολύ η πιο εκτεταμένα χρησιμοποιούμενη μειονοτική γλώσσα στην περιφέρεια του Βίλνιους (Vilniaus Apskritis) (26% του πληθυσμού σύμφωνα με την απογραφή του 2001), αλλά είναι επίσης παρούσα και σε άλλες περιφέρειες. Στην Ουκρανία, τα πολωνικά χρησιμοποιούνται περισσότερο στις περιοχές του Λβουφ και Ουούτσκ. Η δυτική Λευκορωσία έχει μια σημαντική Πολωνική μειονότητα, ιδιαίτερα στις περιοχές του Μπζεστς και του Χρόντνο.
Υπάρχει επίσης σημαντικός αριθμός Πολωνόφωνων ομιλητών στην Αυστραλία, Αυστρία, Αργεντινή, Αζερμπαϊτζάν, Βραζιλία, Καναδά, Τσεχία, Εσθονία, Φινλανδία, Γερμανία, Ελλάδα, Ουγγαρία, Ισραήλ, Καζακστάν, Λετονία, Ισπανία, Νέα Ζηλανδία, Ρουμανία, Ρωσία, Σλοβακία, Ηνωμένα Αραβικά Εμιράτα, Ηνωμένο Βασίλειο και τις ΗΠΑ.
Στις ΗΠΑ ο αριθμός των ανθρώπων με Πολωνική καταγωγή είναι πάνω από 9 εκατομμύρια, αλλά οι περισσότεροι από αυτούς δεν χρησιμοποιούν Πολωνικά στις καθημερινές επικοινωνίες.
Σύμφωνα με την Αμερικάνικη Απογραφή του 2000, 667.414 Αμερικανοί άνω των 5 χρονών δήλωσαν πως μιλούν Πολωνικά στο σπίτι, γεγονός που τους καθιστά περίπου το 1,4% των ανθρώπων που μιλάνε γλώσσες πέρα από τα Αγγλικά ή το 0,25% του πληθυσμού των ΗΠΑ.
Αλφάβητο
thumb|250px|Πολωνικό αλφάβητο (τα γκρίζα γράμματα χρησιμοποιούνται μόνο σε δάνεια) Το πολωνικό αλφάβητο βασίζεται στο λατινικό. Λείπουν τα Q, V και X τα οποία δεν χρησιμοποιούνται στην Πολωνική προφορικά αλλά χρησιμοποιούνται στη γραφή γνωστών ξένων λέξεων που τα περιέχουν στη γλώσσα προέλευσης.
Το Συμβούλιο της Πολωνικής Γλώσσας που δημιουργήθηκε το 1996 καθόρισε ότι πρέπει όλες οι λέξεις να χρησιμοποιούν γράμματα μόνο από το επίσημο αλφάβητο με την προσθήκη των 3 λατινικών γραμμάτων Q, V και X για χρήση σε δάνεια από άλλες γλώσσες.
Μέχρι τον 17ο αιώνα χρησιμοποιούνταν η Γοτθική γραφή.
Προφορά
Οι πολωνικές λέξεις τονίζονται κυρίως στην παραλήγουσα. Το i συνοδευόμενο από άλλο φωνήεν δεν θεωρείται ως ξεχωριστή συλλαβή. Δεν υπάρχει διαφοροποίηση σε μακρά και βραχέα, και ο τονισμός είναι δυναμικός (και όχι μουσικός, εκτός από λόγους έκφρασης). Όλα τα ηχηρά σύμφωνα μετατρέπονται σε άηχα αν βρίσκονται στο τέλος μιας λέξης, όπως στις περισσότερες σλαβικές γλώσσες.
Προφέρονται όλα τα γράμματα σύμφωνα με τον ακόλουθο κατάλογο (εξαιρουμένων των γνωστών ξένων λέξεων ή κυρίων ονομάτων με λατινική γραφή). Όπου αναφέρεται ένα σύμφωνο ως παχύ σημαίνει πως είναι ανακεκαμμένο, ενώ ως ψιλό σημειώνεται ένα φατνοουρανικό. Τα ακόλουθα συμπλέγματα γραμμάτων χρησιμοποιούνται για να αποτυπώσουν έναν μόνον ήχο: Τέλος, αν ένα σύμφωνο ακολουθείται από i τότε προφέρεται σαν το αντίστοιχο (φατνο)ουρανικό σύμφωνο. Για παράδειγμα, /ts/ + /i/ = /tɕ/.
Γραμματική
Έχει τα περισσότερα μέρη του λόγου (ονόματα ουσιαστικά και επίθετα, ρήματα κλπ) αντίστοιχα με την ελληνική γλώσσα.
Δεν έχει άρθρα.
Έχει επτά πτώσεις:
Έχει σε πλήρη χρήση το απαρέμφατο.
Ιδιαιτερότητες
Στην Πολωνική γλώσσα στον ενικό υπάρχουν τρία γένη, όπως και στα ελληνικά, αλλά στον πληθυντικό μόνο δύο: Η διαφοροποίηση αυτή ακολουθείται και στα επίθετα (τα οποία συμφωνούν με το ουσιαστικό, στο οποίο αντιστοιχούν) και στα ρήματα. Ο αρρενο-προσωπικός όρος χρησιμοποιείται, όποτε υπάρχουν αρρενο-προσωπικά άτομα:
Διαφοροποίηση υπάρχει και στη χρήση των αριθμημένων αντικειμένων. Γενικά συντάσσονται με γενική εκτός, αν ο αριθμός καταλήγει σε δύο, τρία ή τέσσερα (μη συμπεριλαμβανομένων των δώδεκα, δεκατρία και δεκατέσσερα και των αρρενο-προσωπικών). Όταν συντάσσονται με γενική, χρησιμοποιούνται ως ένα ενιαίο αντικείμενο και εφόσον είναι υποκείμενο της πρότασης συντάσσονται με ενικό:
Λεξικό
Μερικές προτάσεις στα Πολωνικά:
Εξωτερικοί σύνδεσμοι
Κατηγορία:Δυτικές Σλαβικές γλώσσες Κατηγορία:Γλώσσες της Πολωνίας  Κατηγορία:Λεχιτικές γλώσσες
Κιαμπιρλί (Αγκτζαμπάντι)
Το Κεμπιρλί (επίσης, Κιαμπιρλί και Κεμπιρλή) αποτελεί χωριό και δήμο της επαρχίας Αγκτζαμπάντι του Αζερμπαϊτζάν. Έχει πληθυσμό 1.985 κατοίκους.
Παραπομπές
Κατηγορία:Κατοικημένες περιοχές στην Επαρχία Αγκτζαμπάντι
Αντιόχεια Πισιδίας
Η Αντιόχεια της Πισιδίας ήταν αρχαία πόλη της Μικράς Ασίας παρά τη μεθόριο της Φρυγίας και Πισιδίας. Τα ερείπια απεκάλυψαν ο Αρουντέλ και ο Ότο φον Ρίχτερ εντός της σημερινής πόλης Γιάλοβα του Βιλαετίου Χαμινταμπάντ της Τουρκίας. Κτίστηκε επί ιερού χώρου φρυγιακού αδύτου στη δεξιά όχθη του αρχαίου χείμαρρου Ανθίου από τον Σέλευκο τον Νικάτορα πριν το 280 π.Χ. Επί ρωμαϊκής περιόδου απετέλεσε «ελεύθερη πόλη» (189 π.Χ.). Ήταν μια καθαρά ελληνική πόλη που διατηρούσε όλες τις παραδόσεις, ήθη και έθιμα παρότι βρισκόταν πλησίον Φρυγών με μικτό πληθυσμό και πολλούς ιουδαίους. Στα τέλη του 3ου αιώνα στην Αντιόχεια Πισιδίας έζησε η Αγία Μαρίνα η μεγαλομάρτυς.
Από τα ερείπια συνάγεται ότι υπήρξε πόλη ελληνορωμαϊκού τύπου με ισχυρή οχύρωση. Βρέθηκαν πολλά αρχαία νομίσματα εποχής Αυγούστου μέχρι Κλαύδιου του Γοτθικού. Άπαντα χαλκά φέρουν την λατινική επιγραφή COL. CAES. ANTIOCH. δηλαδή Colonia Caesaria Antiochia (= Αποικία Καισάρεια Αντιόχεια) και τα γράμματα S.R. δηλαδή Senatus Romanus. Πολλά αναφέρονται στη λατρεία του Μηνός «Ασκινού» που κατείχε διάσημο ιερό στην πόλη αυτή. Ο θεός παρίσταται σε όρθια στάση με φρύγιο πίλο και μηνίσκο στους ώμους κρατώντας στη δεξιά σκήπτρο και στην αριστερά τη Νίκη, στηρίζοντας το ένα πόδι επί βουκράνου και δίπλα ίσταται πετεινός. Επίσης βρέθηκαν πολλές λατινικές επιγραφές, μεταξύ των οποίων και αντίγραφο πεπραγμένων (Res Gestae) του Αυγούστου.
Εξωτερικοί σύνδεσμοι
Κατηγορία:Αντιόχεια Κατηγορία:Αρχαίες πόλεις της Πισιδίας Κατηγορία:Αρχαιολογικοί τόποι στην Τουρκία Κατηγορία:Επαρχία Ισπάρτας
Ρόντα Ράουζι
Η Ρόντα Ράουζι (Ronda Jean Rousey, 1 Φεβρουαρίου 1987) είναι Αμερικανίδα επαγγελματίας παλαιστής, ηθοποιός, συγγραφέας και πρώην αθλήτρια των μικτών πολεμικών τεχνών και του τζούντο. Αυτή τη στιγμή αγωνίζεται στο WWE ως παλαιστής. Το ψευδώνυμό της είναι "Rowdy" και προέρχεται από έναν παλαιότερο επαγγελματία παλαιστή, τον Roddy Piper.
Στα τέλη του 2018, η Ράουζι ξεκίνησε την καριέρα της στην επαγγελματική πάλη, υπογράφοντας συμβόλαιο με το WWE. Το ντεμπούτο της έγινε στο WrestleMania 34 ενώ αργότερα κέρδισε το Γυναικείο πρωτάθλημα του RAW, το πρώτο πρωτάθλημα στη νέα της καριέρα στο SummerSlam. Στη συνέχεια, πρωταγωνίστησε στο πρώτο γυναικείο pay-per-view γεγονός όπου και υπερασπίστηκε με επιτυχία τον τίτλο της ενάντια στη Νίκι Μπέλλα στο WWE Evolution. Η Ράουζι, έκανε την πρώτη της ήττα στο WWE στο πρώτο WrestleMania που διοργανώθηκε για γυναίκες, χάνοντας τον τίτλο της από την Μπέκι Λίντς (WrestleMania 35) ύστερα από 231 ημέρες κατοχής του. Το χρονικό διάστημα αυτό είναι το 2ο μεγαλύτερο που κάποιος έχει στην κατοχή του αυτόν τον τίτλο.
Είναι η μόνη γυναίκα που κατέκτησε το πρωτάθλημα και στο UFC και στο WWE καθώς και η μόνη γυναίκα που πρωταγωνίστησε σε pay-per-view γεγονότα και για τις δυο εταιρίες. Η Ράουζι επίσης ψηφίστηκε η καλύτερη γυναίκα αθλήτρια όλων των εποχών σε ψηφοφορία του ESPN το 2015 και το Fox Sports ανέφερε χαρακτηριστικά "μια από τις καθοριστικές αθλήτριες του 21ου Αιώνα."
Παραπομπές
Κατηγορία:Επαγγελματίες Παλαιστές του WWE Κατηγορία:Αμερικανίδες ηθοποιοί Κατηγορία:Αμερικανοί συγγραφείς
Κλοτίλδη της Σαξονίας-Κόμπουργκ & Γκότα
Η Κλοτίλδη (γερμ. Klotilde von Sachsen-Coburg & Gotha, 8 Ιουλίου 1846 - 3 Ιουνίου 1846) από τον Οίκο των Βέττιν ήταν κόρη του Πρίγκιπα της Σαξονίας-Κοβούργου & Γκότα και με τον γάμο της έγινε αρχιδούκισσα της Αυστρίας-Ουγγαρίας.
Βιογραφία
Η Μαρία Αδελαΐδα Αμαλία Κλοτίλδη ήταν η πρώτη κόρη του Αυγούστου της Σαξονίας-Κοβούργου & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου Φιλίππου της Γαλλίας.
Οικογένεια
Παντρεύτηκε το 1864 τον Ιωσήφ Κάρολο, Αρχιδούκα της Αυστρίας-Ουγγαρίας, και είχε τέκνα:
Πηγές
Κατηγορία:Οίκος των Βέττιν Κατηγορία:Πριγκίπισσες της Αυστρίας Κατηγορία:Πριγκίπισσες της Σαξονίας-Κόμπουργκ & Γκότα
Φίλανθος
Σύμφωνα με την Ελληνική Μυθολογία ο Φίλανθος ήταν Ηλείος στην καταγωγή γιος του Προλάου και της Λυσίππης και αδελφός του Λάμπου.
Κάποτε τα δύο αδέλφια αποφάσισαν να συμμετάσχουν στους αγώνες των Ισθμίων. Κατά την διεξαγωγή όμως των αγώνων συνέβη να φονευτούν και οι δύο από τους συναγωνιστές τους. Τότε μέσα στη βαριά θλίψη του άδικου χαμού των παιδιών της η Λυσίππη καταράστηκε όποιον θα λάμβανε στο εξής μέρος στους αγώνες αυτούς.
Ο παραπάνω μύθος που τυγχάνει παρόμοιος με τον μύθο των Ακτωριώνων αποπειράται περισσότερο να δικαιολογήσει την μόνιμη αποχή των αρχαίων Ηλείων από τους αγώνες των Ισθμίων.
Πηγές
Κατηγορία:Πρόσωπα της ελληνικής μυθολογίας
Ιερά Πατριαρχική Εξαρχία Μελίτης
Η Ιερά Πατριαρχική Εξαρχία Μελίτης είναι εκκλησιαστική επαρχία που υπάγεται στην δικαιοδοσία του Οικουμενικού Πατριαρχείου και περιλαμβάνει την επικράτεια του κράτους της Μάλτας.
Η Εξαρχία δημιουργήθηκε με Πατριαρχικό και Συνοδικό Τόμο στις 14 Ιανουαρίου 2021, με απόσπαση από την έως τότε «Μητρόπολη Ιταλίας και Μελίτης». Στις 16 Φεβρουαρίου του ίδιου έτους εξελέγη πρώτος Πατριαρχικός Έξαρχος της νεοσύστατης Εξαρχίας ο Μητροπολίτης Κρήνης (ως τότε επίσκοπος Αβύδου) Κύριλλος (Κατερέλος).
Πηγές
Μελιτης Κατηγορία:Κοινωνία της Μάλτας
Δήμος Μαντουδίου–Λίμνης–Αγίας Άννας
Ο Δήμος Μαντουδίου–Λίμνης–Αγίας Άννας είναι δήμος της Περιφερειακής Ενότητας Εύβοιας της Περιφέρειας Στερεάς Ελλάδας, που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Ελυμνίων, Κηρέως και Νηλέως. Η έκταση του δήμου είναι 585,39 τετραγωνικά χιλιόμετρα και ο πληθυσμός του 15.327 κάτοικοι με την απογραφή του 2021,
σύμφωνα με τα στοιχεία που δημοσίευσε η ΕΛΣΤΑΤ. Ως εκ τούτου, η Δημοτική ενότητα Ελυμνίων έχει 5.324 κατοίκους, η Δημοτική ενότητα Κηρέως 7.013 κατοίκους, και η Δημοτική ενότητα Νηλέως 2.990 κατοίκους. Ο πληθυσμός του Δήμου το 2011 ήταν 14.141 κάτοικοι. Έδρα Έδρα του δήμου είναι η Λίμνη. Ο Δήμος συνορεύει προς βορρά με τον Δήμο Ιστιαίας–Αιδηψού και προς νότο με τον Δήμο Διρφύων–Μεσσαπίων. Δυτικά βρίσκεται ο Βόρειος Ευβοϊκός κόλπος και ανατολικά το Αιγαίο πέλαγος. Ο Δήμος χαρακτηρίζεται πευκόφυτος, αλλά από τις πυρκαγιές του Αυγούστου 2021, έχει καεί η πλειοψηφία του δάσους και έχει χαρακτηριστεί αναδασωτέα η περιοχή. Ο Δήμος συνδέεται οδικώς με τη Χαλκίδα μέσω Μαντουδίου, με τα Λουτρά Αιδηψού μέσω Λίμνης και με την Ιστιαία μέσω Αγίας Άννας. Επίσης συνδέεται ακτοπλοϊκά με τη Σκιάθο, τη Σκόπελο και την Αλόννησο μέσω του Λιμανιού Μαντουδίου στο Κυμάσι. Έχει δύο κύριους ποταμούς τον Κηρέα που πηγάζει από τα βουνά νότια του Δήμου και τον Νηλέα που πηγάζει από τα βόρεια του Δήμου. Η οδική σύνδεση από τη Χαλκίδα απέχει από το Μαντούδι περίπου μία ώρα, από τη Λίμνη περίπου μιάμιση, και από την Αγία Άννα μία και ένα τέταρτο.
Ο Δήμος Μαντουδίου Λίμνης Αγίας Άννας υπέστη σοβαρές καταστροφές από τις πυρκαγιές του Αυγούστου 2021 ιδιαίτερα τα βορειοκεντρικά μέρη του Δήμου. Κάηκαν περίπου 550.000 στρέμματα. Το κακό ήρθε να συμπληρώσει και οι πλημμύρες που επακολούθησαν αργότερα τον χειμώνα, με αποτέλεσμα να μην παράγεται το ελαιόλαδο, κρασί, ρητινοκαλιέργειες, και άλλες παραγωγές που καταστράφηκαν.
Παραπομπές
Μαντουδιου
1,1-διφθορυδραζίνη
Η 1,1-διφθορυδραζίνη (αγγλικά: 1,1-difluorohydazine) είναι είναι ανόργανη χημική ένωση, που περιέχει άζωτο, υδρογόνο και φθόριο, με μοριακό τύπο N2H2F2, αν και ενίοτε παριστάνεται με τον ημισυντακτικό τύπο NH2NF2. Μπορεί να θεωρηθεί ότι παράγεται από την υδραζίνη (NH2NH2), αν αντικατασταθούν τα δύο (2) από τα άτομα υδρογόνου, που συνδέονται με το ίδιο άτομο αζώτου, με άτομα φθορίου. Έχει ένα ισομερές θέσης, την 1,2-διφθορυδραζίνη.
Παραπομπές και σημειώσεις
Κατηγορία:Ανόργανες υδραζίνες Κατηγορία:Ανόργανες ενώσεις φθορίου Κατηγορία:Ασταθείς ενώσεις Κατηγορία:Υδρίδια
Εμμανουήλ Δαούδογλου
Ο Εμμανουήλ Δαούδογλου ή Δαούδογλους (Σμύρνη ; - Αθήνα, 1870) φέρεται να ήταν Έλληνας διεθνιστής σοσιαλιστής και αναρχικός. Τα στοιχεία για τη ζωή του είναι αμφίβολης επαληθευσιμότητας, ενώ έχει αμφισβητηθεί ακόμα και η ύπαρξή του ως πραγματικού προσώπου.
Βιογραφία
Ο Δαούδογλου φέρεται να ήταν έμπορος στο επάγγελμα και να γεννήθηκε στη Σμύρνη. Υποτίθεται ότι γνώρισε το σοσιαλισμό μέσα από το σαινσιμονισμό και τις ιδέες του Παναγιώτη Σοφιανόπουλου, όπως και άλλοι Έλληνες προδρομικοί σοσιαλιστές και ριζοσπάστες εκείνης της εποχής. Συνεργάστηκε με τον Ιταλό σοσιαλιστή και αναρχικό Αμίλκαρε Τσιπριάνι και οργάνωσαν μαζί μια ομάδα Ευρωπαίων αναρχικών και σοσιαλιστών εθελοντών που συμμετείχε στην αντιοθωνική εξέγερση της Αθήνας το 1862. Ο Δαούδογλου έπαιξε πρωταγωνιστικό ρόλο στην ίδρυση, στην Αθήνα, μιας οργάνωσης που λεγόταν «Δημοκρατική Λέσχη».
Ο Δαούδογλου προσπάθησε να οργανώσει μια επαναστατική ομάδα και, μετά την αποτυχία του εγχειρήματος, μετέβη στη Νάπολη της Ιταλίας, όπου φέρεται να έμεινε το διάστημα 1864-1867. Σκοτώθηκε σε μια εσωτερική διαμάχη της «Δημοκρατικής Λέσχης» το 1870. Στην Ιταλία ο Δαούδογλου έγινε μέλος της A' Διεθνούς. Η σύζυγός του, Μαρία Δαούδογλου, μετά τη δολοφονία του Εμμανουήλ κατέφυγε στο Παρίσι, όπου λέγεται ότι συμμετείχε στα γεγονότα της Παρισινής Κομμούνας, συνελήφθη και εκτελέστηκε από τους Βερσαλλιέρους.
Αμφισβήτηση
Ο Κωστής Μοσκώφ, από τον οποίο πολλοί αναπαράγουν στοιχεία για τη ζωή και τη δράση του Εμμανουήλ και της Μαρίας Δαούδογλου, σημειώνει ότι τα δεδομένα για τη ζωή και τη δράση τους είναι «ατεκμηρίωτα» και οι πληροφορίες για αυτούς πρέπει να παρατίθενται «με επιφύλαξη». Ο Μιχάλης Δημητρίου, ο οποίος ακολουθεί πιστά την αφήγηση του Μοσκώφ, σε σχέση με τις επιφυλάξεις του τελευταίου για την επαληθευσιμότητα των πληροφοριών, αρκείται να αναφέρει ότι «[τ]α στοιχεία που έχουμε για αυτούς», δηλαδή το ζεύγος Δαούδογλου, «είναι περιορισμένα και δεν φωτίζουν τη δράση τους», την οποία παραταύτα χαρακτηρίζει «αξιοπρόσεκτη». Επιπλέον, τοποθετεί τους δυο Δαούδογλου, λόγω της αναφερόμενης διεθνούς δράσης τους, στις σπουδαιότερες μορφές των Ελλήνων διεθνιστών και ριζοσπαστών - επαναστατών του καιρού τους, στο πλάι του Παύλου Αργυριάδη, του Περικλή Αργυρόπουλου (1839-1862) και του Πλωτίνου Ροδοκανάκη.
Η φυσιογνωμία του Δαούδογλου είναι εκ των πραγμάτων συνδεδεμένη με τον πρωτοπόρο του ελληνικού σοσιαλισμού Πλάτωνα Δρακούλη (1858-1934). Ο Δρακούλης σε διάφορα κείμενά του χρησιμοποιούσε το ψευδώνυμο «Εμμανουήλ Δαούδογλους». Σύμφωνα με το Αναρχικό λεξικό (2014-15) του Γιάννη Φούντα, ο Δαδούογλου δεν είναι υπαρκτό πρόσωπο, αλλά δημιούργημα του Δρακούλη, ένα «alter ego» του. Εξίξου φανταστικό πρόσωπο είναι και η σύζυγός του Μαρία. Η άποψη αυτή στηρίζεται στο γεγονός ότι πηγή για τον Δαούδογλου και τη σύζυγό του είναι ο Δρακούλης, η βιογραφική, παραβολική λογοτεχνική διήγηση που συνέγραψε και δημοσίευσε το 1910-11 στο έντυπο (περιοδικό και εφημερίδα) Έρευνα που εξέδιδε ο ίδιος. Σύμφωνα με τον Φούντα, οι ιστορικοί του ελληνικού σοσιαλιστικού και εργατικού κινήματος, με πρώτο τον Μοσκώφ, παρά τις όποιες επιφυλάξεις τους, δεν αμφισβήτησαν την ύπαρξη του προσώπου. Στη συνέχεια, καθώς η εξιστόρηση αναπαραγόταν, οι επιφυλάξεις παραμερίστηκαν, ενώ προστέθηκαν, ιδίως στην εποχή του διαδικτύου, διάφορα ανακριβή και ανεπιβεβαίωτα αφηγηματικά στοιχεία, ενίοτε αντικρουόμενα, για τη ζωή και τη δράση του Δαούδογλου και της Μαρίας, κυρίως προς την κατεύθυνση της αναγόρευσής τους σε εμβληματικές προδρομικές μορφές του ελληνικού αναρχισμού.
Εξωτερικοί σύνδεσμοι
Κατηγορία:Έλληνες σοσιαλιστές Κατηγορία:Έλληνες αναρχικοί
Κεστώδη
Τα κεστώδη (Cestoda) είναι ομοταξία παρασιτικών σκουληκιών στη συνομοταξία των πλατυελμίνθων. Τα περισσότερα από τα είδη –και τα πιο γνωστά– είναι αυτά της υποκατηγορίας των Ευκεστωδών (Eucestoda). Είναι σκουλήκια που μοιάζουν με κορδέλες ως ενήλικες, γνωστά ευρέως ως ταινίες. Το σώμα τους αποτελείται από πολλές παρόμοιες μονάδες, γνωστές ως προγλωττίδες, οι οποίες είναι πακέτα αυγών, που διοχετεύονται τακτικά στο περιβάλλον για να μολύνουν άλλους οργανισμούς. Τα είδη της άλλης υποκατηγορίας, αυτής των Κεστοδαρίων, είναι κυρίως παράσιτα ψαριών.
Όλα τα κεστώδη είναι παρασιτικά. Πολλά έχουν σύνθετο βιολογικό κύκλο, συμπεριλαμβανομένου ενός σταδίου τελικού (κύριου) ξενιστή, στο οποίο οι ενήλικες μεγαλώνουν και αναπαράγονται, συχνά για χρόνια, και ένα ή δύο ενδιάμεσα στάδια στα οποία αναπτύσσονται οι προνύμφες σε άλλους ξενιστές. Συνήθως τα ενήλικα ζουν στις πεπτικές οδούς των σπονδυλωτών, ενώ οι προνύμφες ζουν συχνά στο σώμα άλλων ζώων, είτε σπονδυλωτά είτε ασπόνδυλα. Για παράδειγμα, το διφυλλοβόθριο (Diphyllobothrium) έχει τουλάχιστον δύο ενδιάμεσους ξενιστές: ένα καρκινοειδές και στη συνέχεια ένα ή περισσότερα ψάρια γλυκού νερού. Ο τελικός του ξενιστής είναι ένα θηλαστικό. Ορισμένα κεστώδη είναι συγκεκριμένα για τον ξενιστή, ενώ άλλα είναι παράσιτα μεγάλης ποικιλίας ξενιστών. Έχουν περιγραφεί περίπου 6.000 είδη. Πιθανώς όλα τα σπονδυλωτά μπορούν να φιλοξενήσουν τουλάχιστον ένα είδος.
Η ενήλικη ταινία έχει κεφαλή, κοντό λαιμό και μια στροβίλη (διαχωρισμένο σώμα) που σχηματίζεται από προγλωττίδες. Οι ταινίες αγκιστρώνονται στο εσωτερικό του εντέρου του ξενιστή τους χρησιμοποιώντας την κεφαλή τους τους, η οποία συνήθως έχει γάντζους, μυζητήρες ή και τα δύο. Δεν έχουν στόμα, αλλά απορροφούν θρεπτικά συστατικά απευθείας από το έντερο του ξενιστή. Ο λαιμός παράγει συνεχώς προγλωττίδες και κάθε μία περιέχει αναπαραγωγική οδό. Οι ώριμες προγλωττίδες είναι γεμάτες αυγά και πέφτουν για να φύγουν από τον ξενιστή – είτε παθητικά στα κόπρανα, είτε κινούνται ενεργά. Όλες οι ταινίες είναι ερμαφρόδιτες, με κάθε άτομο να έχει αρσενικά και θηλυκά αναπαραγωγικά όργανα.
Πτώση αεροσκάφους στη Σάμο (1989)
Στις 3 Αυγούστου 1989, η Πτήση 545 της Ολυμπιακής Αεροπλοΐας με αεροσκάφος τύπου Shorts 330-200 και ονομασία Isle of Milos (Νήσος Μήλος), συνετρίβη στο νεφοσκεπές Όρος Κέρκης της Σάμου, επειδή οι χειριστές του εφάρμοσαν Κανόνες Πτήσης Εξ Όψεως (Visual Flight Rules (VFR)), σε συνθήκες Κανόνων Πτήσης δι' Οργάνων (Instrumental Flight Rules (IFR)).
Κεστώδη
Οι άνθρωποι υπόκεινται σε λοίμωξη από πολλά είδη ταινιών, εάν καταναλώσουν κρέας που δεν έχει μαγειρευτεί, όπως το χοιρινό (Taenia solium), το βόειο κρέας (T. saginata) και τα ψάρια (Diphyllobothrium), ή εάν ζουν ή τρώνε τρόφιμα παρασκευασμένα σε συνθήκες κακής υγιεινής (είδη Υμενόλεπρις ή Εχινόκοκκος). Η αναπόδεικτη ιδέα της χρήσης ταινιών για αδυνάτισμα κυκλοφορεί από το 1900 περίπου.
Πτώση αεροσκάφους στη Σάμο (1989)
Το αεροσκάφος εκτελούσε προγραμματισμένη πτήση με αναχώρηση από το Αεροδρόμιο «Μακεδονία» της Θεσσαλονίκης, με ενδιάμεσο σταθμό τη νήσο Σάμο και τελικό προορισμό τη νήσο Κω.
Μαρία Δωροθέα της Αυστρίας
Η Μαρία Δωροθέα (γερμ. Maria Dorothea von Habsburg-Lorraine-Ungarn, 14 Ιουνίου 1867 – 6 Απριλίου 1932) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Ουγγαρίας και με τον γάμο της έγινε δούκισσα της Ορλεάνης.
Πτώση αεροσκάφους στη Σάμο (1989)
Και οι 34 επιβαίνοντες (31 επιβάτες και 3 μέλη πληρώματος) έχασαν την ζωή τους. Το ατύχημα αυτό είναι το χειρότερο που αφορά αεροσκάφος τύπου Shorts 330, ο δε Κυβερνήτης της μοιραίας πτήσης ονομαζόταν Παναγιώτης Μουτζουρέας (42 ετών) με σπουδές στις Ηνωμένες Πολιτείες Αμερικής (ΗΠΑ), ενώ συγκυβερνήτης του ήταν ο Γεώργιος Ηλιάδης.
Εθνόσημο του Καζακστάν
thumb|right|190px|Το εθνόσημο του [[Καζακστάν]] thumb|300px|Το εθνόσημο της σοβιετικής σοσιαλιστικής δημοκρατίας του Καζακστάν Το εθνόσημο του Καζακστάν υφίσταται από την εποχή της διάλυσης της Σοβιετικής Ένωσης, στις 26 Δεκεμβρίου του 1991. Καθιερώθηκε έπειτα από διαγωνισμό, στον οποίο έλαβαν μέρος πάνω από 240 προτάσεις με σχέδια. Έχει κυκλικό σχήμα και είναι μπλε και κίτρινο. Το μπλε συμβολίζει το γαλάζιο ουρανό και το κίτρινο τη γεωργία, με την ανάπτυξη που είχε κατά τη σοβιετική εποχή. Στα αριστερά και στα δεξιά του εθνοσήμου υπάρχουν δύο μονόκεροι, με τις φτερούγες τους να κοιτούν σε αντίθετες πλευρές. Στο πάνω μέρος του εθνόσημου βρίσκεται ένα αστέρι, που θυμίζει τον σοσιαλιστικό έλεγχο. Στο κάτω μέρος υπάρχει η λέξη: «ҚA3AҚCTAH». Στη μέση βρίσκεται το σανγκράκ, το στέμμα της καζάκικης γιούρτας. Αυτό συμβολίζει την κληρονομιά, όπως και το ευοίωνο μέλλον.
Πτώση αεροσκάφους στη Σάμο (1989)
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Κεστώδη
Παραπομπές
κατηγορία:Παράσιτα κατηγορία:Πλατυέλμινθες
Μαρία Δωροθέα της Αυστρίας
Βιογραφία
Η Μαρία Δωροθέα Αμαλία ήταν η πρώτη (επιζήσασα) κόρη του Ιωσήφ Καρόλου, Αρχιδούκα της Αυστρίας-Ουγγαρίας, και της Κλοτίλδης, κόρης του Αυγούστου της Σαξονίας-Κόμπουργκ & Γκότα.
Εθνόσημο του Καζακστάν
Παραπομπές
Καζακσταν Κατηγορία:Εθνικά σύμβολα του Καζακστάν
Πτώση αεροσκάφους στη Σάμο (1989)
Εξωτερικοί σύνδεσμοι
Κατηγορία:Αεροπορικά ατυχήματα και συμβάντα στην Ελλάδα
Μαρία Δωροθέα της Αυστρίας
Οικογένεια
Παντρεύτηκε το 1896 τον Φίλιππο, Δούκα της Ορλεάνης. Δεν απέκτησαν απογόνους.
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας Κατηγορία:Δούκισσες της Ορλεάνης Κατηγορία:Πριγκίπισσες της Γαλλίας
Κεμπιρλί (Γκοϊτσάι)
Το Κεμπιρλί είναι χωριό στην επαρχία Γκοϊτσάι στο Αζερμπαϊτζάν.
Υπάρχει η υποψία ότι το χωριό έχει υποστεί αλλαγή ονόματος ή δεν υφίσταται πλέον, καθώς καμία ιστοσελίδα στο Αζερμπαϊτζάν το αναφέρει με αυτό το όνομα.
Παραπομπές
Κατηγορία:Κατοικημένες περιοχές στην Επαρχία Γκοϊτσάι
Σχέσεις Ελλάδας-Βραζιλίας
Οι σχέσεις Ελλάδας-Βραζιλίας είναι οι ιστορικές και τρέχουσες διμερείς σχέσεις μεταξύ της Ελλάδας και της Βραζιλίας.
Ιστορία
Οι χώρες έχουν απολαύσει τις "Διμερείς σχέσεις που ήταν πάντα καλές και προχωρούν ομαλά", σύμφωνα με το Υπουργείο Εξωτερικών της Ελλάδας.
Εκτός από την πρεσβεία της στη Μπραζίλια, η Ελλάδα έχει δύο γενικά προξενεία (στο Σάο Πάολο και το Ρίο ντε Τζανέιρο) και τέσσερα επίτιμα προξενεία. Η Βραζιλία έχει πρεσβεία στην Αθήνα.
Επαφές υψηλού επιπέδου
Η συνάντηση των δύο Υπουργών Εξωτερικών τον Απρίλιο του 2009, ήταν η πρώτη φορά που ένας Βραζιλιάνος Υπουργός Εξωτερικών είχε επισκεφθεί την Ελλάδα με την επίσημη ιδιότητα του. Η Ντόρα Μπακογιάννη και ο Κέλσο Αμορίμ, συζήτησαν για τις ευκαιρίες για κοινή προσπάθεια και περαιτέρω συνεργασία στους τομείς του τουρισμού, της κατασκευής αεροσκαφών, της ναυτιλίας, της γεωργίας και του γενικού εμπορίου. Η Ελλάδα έχει δεσμευτεί ότι θα υποστηρίξει την υποψηφιότητα της Βραζιλίας για μόνιμη θέση και μόνιμη έδρα στο Συμβούλιο Ασφαλείας των Ηνωμένων Εθνών, ενώ η Βραζιλία έχει δεσμευτεί να στηρίξει την Ελλάδα για να λάβει θέση στο Συμβούλιο Ανθρωπίνων Δικαιωμάτων το 2013.
Εξωτερικοί σύνδεσμοι
Βραζιλια Ελλαδα
Γουλιέλμος Α΄ Αλλαμάνος
Ο Γουλιέλμος Α΄ Αλλαμάνος (γαλλικά: Guillaume de Allaman) (Γκιγιόμ του Αλλαμάν) ήταν Γάλλος ιππότης και σταυροφόρος, πρώτος Βαρώνος της Πάτρας στο Πριγκιπάτο της Αχαΐας. Είχε γεννηθεί στο Λαγκεντόκ (Langue d'oc) από σπουδαία οικογένεια που είχαν μέλη ευγενείς στη Προβηγκία, την Καταλωνία την Νεάπολη, την Ιερουσαλήμ, την Κύπρο, και την Αρμενία.
Το χρονικό αναφέρει ότι ο ίδιος ο Αλλαμάνος δεν είχε εκτός πόλης τιμάρια γιατί έφταναν τα έσοδα από την πόλη να συντηρείται ο ίδιος και οι ιππότες του, σύμφωνα με σύγχρονες έρευνες η Βαρωνία περιελάμβανε σχεδόν όλη την μετέπειτα επαρχίας Πατρών κι όχι μόνο την πόλη. Ο Αλλαμάνος εγκαταστάθηκε, έχοντας μαζί του πολλούς ιππότες, στο ήδη υπάρχον βυζαντινό Κάστρο της Πάτρας το οποίο το επέκτεινε. Ανάμεσα στα νέα οχυρωματικά έργα που έκανε ήταν να οχυρώση τη μητροπολιτική κατοικία και τον μητροπολιτικό τότε ναό των Αγίων Θεοδώρων. Η Αραγωνική έκδοση του χρονικού του Μορέως αναφέρει ότι πέθανε το 1218 και τον διαδέχτηκε ο Κορράδος.
Σοφία της Θουριγγίας, δούκισσα της Βραβάντης
Η Σοφία της Θουριγγίας, γαλλ.: Sophie de Thuringe, (20 Μαρτίου 1224 - 29 Μαΐου 1275) από τον Οίκο των Λουδοβικιδών ήταν η 2η σύζυγος και η μοναδική δούκισσα ως σύζυγος του Ερρίκου Β΄ δούκα της Βραβάνδης και του Λοτιέ. Ήταν η κληρονόμος της Έσσης, την οποία παρέδωσε στον γιο της, τον Ερρίκο Α΄, μετά τη διατήρηση της επικράτειας μετά τη μερική νίκη της στον Πόλεμο της Διαδοχής της Θουριγγίας, στον οποίο ήταν μία από τους εμπόλεμους. Η Σοφία ήταν η ιδρύτρια του κλάδου της Βραβάνδης-Έσσης.
Καταγωγή
Γεννήθηκε στο κάστρο Βάρτμπουργκ, κοντά στο Άιζεναχ στη Θουριγγία, στην κεντρική Γερμανία, στις 20 Μαρτίου 1224, ως η μεγαλύτερη κόρη και 2ο παιδί του Λουδοβίκου Δ΄ λαντγράβου της Θουριγγίας και της Αγίας Ελισάβετ της Ουγγαρίας,  κόρης του βασιλιά Ανδρέα Β΄ της Ουγγαρίας. Το Cronica Reinhardsbrunnensis καταγράφει τη γέννηση της Σοφίας: 1224 mensis tercio XX die στην beata Elisabeth της filiam Sophiam in castro Wartburg. Όταν η Σοφία ήταν τριών ετών, ο πατέρας της ξεκίνησε για την ΣΤ΄ Σταυροφορία και απεβίωσε απροσδόκητα από πυρετό στον δρόμο του προς τους Αγίους Τόπους. Ο αδερφός της Χέρμαν τον διαδέχθηκε ως λάντγκραβος. Ωστόσο ο θείος τους Ερρίκος Ράσπε ενήργησε ως επίτροπός του. Η Σοφία και τα δύο αδέλφια της απεστάλησαν με εντολή του με επιρροή εξομολογητή της μητέρας τους, του Κόνραντ του Μάρμπουργκ. Τοποθετήθηκαν στο κάστρο Μπόλενσταϊν, υπό την επίβλεψη του θείου τους Έγκμπερτ επισκόπου του Μπάμπεργκ. Όταν η Σοφία ήταν επτά ετών, η μητέρα της απεβίωσε, αφήνοντας εκείνη και τα αδέλφια της ορφανά. Μετά το τέλος της Ελισάβετ, το οποίο συνέβη το 1231, ο Ερρίκος Ράσπε ανέλαβε τον έλεγχο της Θουριγγίας, και έγινε ο de facto λαντγράβος της. Ο αδελφός της Σοφίας απεβίωσε τελικά το 1241, χωρίς να εξουσιάσει ποτέ.
Ο Πόλεμος της Θουριγγικής Διαδοχής
Όταν ο θείος τής Σοφίας, Ερρίκος Ράσπε λάντγκραβος της Θουριγγίας, απεβίωσε χωρίς απογόνους το 1247, η Σοφία μπήκε σε μία διαμάχη σχετικά με τη διαδοχή των περιοχών των Λουδοβικιδών της Θουριγγίας και της Έσσης, στις οποίες ήταν διεκδικήτρια. Αντίπαλοί της ήταν ο εξάδελφός της, Ερρίκος Γ΄ μάργραβος του Μάισεν και η αρχιεπισκοπή του Μάιντς, που διεκδικούσε τα εδάφη ως φέουδα του αρχιεπισκόπου. Αυτή η διαμάχη οδήγησε στον Πόλεμο της Διαδοχής της Θουριγγίας, ο οποίος διήρκεσε 17 χρόνια. Η Σοφία, η οποία υποστηριζόταν από την αριστοκρατία της Έσσης, επέτυχε μία μερική νίκη το 1264, καθώς κατάφερε να κερδίσει την Έσση, με τον γιο της Ερρίκο Α΄ να διαδέχεται ως ο πρώτος λάντγκραβος από το δικαίωμα της μητέρας του. Ο εξάδελφός της Ερρίκος Γ΄ έλαβε τη Θουριγγία. Το αποτέλεσμα της διαμάχης ήταν η εμφάνιση της Έσσης ως ανεξάρτητου εδάφους, το οποίο τελικά έγινε ένα ισχυρό εδαφικό πριγκιπάτο.